

Ar lietuviai girtauja?
| Marijampolės pareigūnams teko tramdyti peiliais ginkluotus asmenis |
| Kauno diena, 2017 09 17 |


| Marijampolės apskrities pareigūnams šeštadienį teko tramdyti peiliais artimuosius sužalojusius asmenis.|
| Kaip praneša pareigūnai, šeštadienį vakare į konfliktus, kai peiliu sužaloti žmonės, teko vykti tris kartus.


Vilkaviškio rajone esančiame Būdviečių kaime apie 20.20 val. susiginčijo broliai. Namie kilusio konflikto metu 1987 metais gimęs vyras peiliu dūrė į sėdmenis savo 1989 metais gimusiam broliui. Po medikų apžiūros nukentėjusysis išleistas gydytis į namus.
Kitas konfliktas taip pat įvyko Vilkaviškio rajone, tačiau jau kitame kaime - Vištytyje. Čia girta moteris savo sugyventiniui dūrė į mentę. 1977 metais gimusiai moteriai nustatytas 3,37 promilės girtumas, ją pareigūnai sulaikė.
Tarp sugyventinių konfliktas kilo ir Marijampolės mieste. Čia apie 22.07 val. Vytauto gatvėje esančiuose namuose 1971 metais gimusi moteris įtariama dūrusi sugyventiniui į krūtinę. Medikai vyrui nustatė durtinį krūtinės ląstos sužalojimą, būklė stabili, o į ligoninę vyriškis gultis atsisakė. Įtariamoji sulaikyta.